गंगा नदी का एक नाम ब्रह्मकन्या है. परमपिता ब्रह्मा के कमंडल का जल गंगा जल ही है. उन्होंने सबसे पहले गंगा को शुचिता का वरदान दिया. सप्तऋषियों के आशीर्वाद पाने के बाद गंगा पंडिता कहलाईं. इस तरह उनका नामकरण हुआ और वह पंडितों व ज्ञानियों के समान ही पूज्य मानी गईं. इसीलिए गंगा जल से आचमन किया जाना श्रेष्ठ माना जाता है.  वैदिक और पौराणिक काल का तीर्थ प्रयागराज है, जहां गंगा और यमुना के पवित्र संगम में स्नान करनेवाले मनुष्य मोक्ष-मार्ग के अधिकारी होते हैं. पुराणों में तो यह भी कहा गया है कि, जो लोग अपने शरीर का यहां पर विसर्जन करते हैं, वे अमृतत्व को प्राप्त करते हैं. इसका उल्लेख सबसे पहले ऋग्वेद के में हुआ है.

सिन्धुत्तमे सरिते यत्र संगमे तत्राप्लुतासो दिवमुत्पतन्ति.
ये वेऽत विश्वजनि धीरास्ते जनासोऽमृतत्वं भजन्ते..

(ऋग्वेद, खंड, 10/75/1)